ซีไอเอ็มบีฯชี้จ่ายล่วงหน้าดันกิมจิฮอต
&nbsp;
11 ส.ค. 2554

โพสต์ทูเดย์ — บลจ.ซีไอเอ็มบีพรินซิเพิล เตรียมคลอดกองทุนเกาหลีทันใจ 2 หลังกองแรกทะลุเป้า 1,200 ล้านบาท 
นายอนุสรณ์ บูรณกานนท์ กรรมการผู้จัดการ บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล เปิดเผยว่า ผลการเสนอขายกองทุน “เกาหลีทันใจ 1” ซึ่งเป็นกองทุนแรกภายใต้ชื่อใหม่ของบริษัทเมื่อวันที่ 1020 ส.ค.ที่ผ่านมา ปรากฏว่าได้รับความสนใจจากผู้ลงทุนอย่างมาก สร้างยอดขายในครั้งแรก (IPO) กว่า 1,200 ล้านบาท 
ทั้งนี้ เนื่องจากกองทุนเกาหลีทันใจจ่ายผลตอบแทนให้กับนักลงทุนล่วงหน้าภายใน 7 วันหลังจดทะเบียนกองทุน ซึ่งแตกต่างจากกองทุนพันธบัตรเกาหลีทั่วไป ที่ต้องรอรับผลตอบแทนเมื่อครบกำหนดอายุกองทุน ทำให้นักลงทุนสนใจ โดยกองทุนเกาหลีทันใจ 1 มีอายุโครงการประมาณ 11 เดือน
บลจ.ซีไอเอ็มบีพรินซิเพิล ยังได้เตรียมเปิดจำหน่ายกองทุนเกาหลีทันใจ 2 เพื่อรองรับความต้องการของผู้ลงทุนในกองทุนเกาหลีกองอื่นๆ ที่ครบกำหนด 
อย่างไรก็ตาม ในภาวะที่อัตราดอกเบี้ยปรับตัวสูงขึ้น บลจ.ซีไอเอ็มบีพรินซิเพิล ได้เสนอ กองทุนเปิด ซีไอเอ็มบีพรินซิเพิล เดลี่ ตราสารหนี้ (CIMBPrincipal Daily Fix Fund) ซึ่งเป็นกองทุนเปิดซื้อขายได้ทุกวันมีสภาพคล่องสูง อัตราผลตอบแทนสูงกว่าเงินฝากออมทรัพย์ ซึ่งเหมาะกับลูกค้าที่ต้องการลงทุนในกองทุนที่มีความเสี่ยงต่ำ และต้องการอัตราผลตอบแทนที่สูงกว่าเงินฝากออมทรัพย์